آلماندا رادیکال گؤروشلو و آنایاسا قارشیدی شخص‌لری ایزلمکله وظیفه‌لی آنایاسانی قوروما دایره‌سینده چالیشان بیر آلمان آژان، رادیکال قروپ‌لارا بیلگی سیزدیردیغی سببیله توتوقلاندی.
در ایشپیگل درگیسی، مرکزی کؤلن شهرینده اولان دایره‌یه دایاناراق وئردیگی خبرده، بو شخصین اینترنت اوزرین‌دن ساختا آدلارلا رادیکال قروپ‌لارا آنایاسانی قوروما دایره‌سینین ایشلری حاقیندا معلومات کؤچوردوگونو یازدی.
51  یاشین‌داکی بو شخصین، اینترنت‌دکی دانیشما اورتاملاریندا رادیکال قروپ عضوو بعضی شخص‌لری آنایاسانی قوروما دایره‌سینه ده آلماغا چالیشدیغی و تروریست‌لره بیر بومبا‌لی سالدیری دوزنلمه‌لرینی تکلیف ائتدیگی ایفاده ائدیلدی.
بو شخصین، باشقا بیر آنایاسانی قوروما دایره‌سی ایشچی‌سی‌نین اؤزونو رادیکال قروپ عضوو کیمی تانیتماسی نتیجه‌سینده افشا ائدیلدیگی بیلدیریلدی.
دی ولت قزئتی ده دایره‌یه دایاندیردیغی خبرینده، گؤزآلتینا آلینان شخصین بومبا‌لی سالدیرینی دایره‌نین کؤلن‌دکی مرکزینه گرچکلشدیرمک ایسته‌دیگینی بیلدیردی.
وظیفه‌سین‌دن آلینان و گؤزآلتیندا اولان شبهه‌لی‌نین توتوقلانما طلبی ایله محکمه‌یه گؤندریله‌جگی بیلگیسی پایلاشیلدی.
